Soimah Pancawati

Soimah Pancawati (lahèr 29 Sèptèmber 1989), otabâ sè lebbi èkennal kalabân Soimah èngghi panèka sorang penyanyè sareng dhâddhi orèng sè biyasana ngèbâ acara sè ḍâri bhângsa Inḍonèsia.Silvia Estefina Subitmele. "Dulu Pengasap Ikan, Kini Soimah Pancawati Meraih Sukses di Dunia Hiburan dan Bisnis". Liputan 6. 2025-01-27. Aksès 2026-01-07. Ta' coma ahli è ḍâlem biḍang kesenian Jhâbâ, salèrana jhughân dhâddhi sorang rapper sareng rocker.Andre Kurniawan Kristi. "Gaya Soimah Waktu Muda ala Rocker, Nyentrik Bikin Gagal Fokus". Liputan 6. 2025-07-14. Aksès 2026-01-06. Samangkèn salèrana aktif dhâddhi juri è samacâmma acara Indosiar è stasiun TV. Salaèn ka'rowa, salèrana jhughân ngaghunghè Pendopo Tulungo sè bâḍâ è Bantul, Jogjakarta.

 Karèr sareng bakat seni 
Bakat seni rassana ampon bâḍâ è ḍâlem salèrana Soimah. Majhâḍi' binè'èn, M.M. Ngatini, èngghi panèka raji ḍâri lâbhâlâ padepokan tari Bagong Kussudiardjo sè bâḍâ è Jogjakarta. Bhibbhi' kasebbhut sè malolo nyaranaghi Soimah sopajâ apolong kalabân samacâmma komunitas seni.

Saamponna lulus SMP, Soimah alanjutaghi sakolana è SMKI (Sakola Menengnga Kesenian Inḍonèsia) jurusân karawitan. Kamampowan vokal Soimah dhâddhi alasan salèrana segghut mennang lomba kesenian akadhi Juara 1 lomba nyanyè Bintang Karaoke Ḍangḍut sa- Jhâbâ Tengnga - DIY, Juara 1 Bintang Tèlèvisi sareng Juara Dara Ayu.

Karèrna Soimah mènangka dhâddhi sinḍèn sajân tèngghi nalèkana salèrana agabung kalabân Jogja Hip Hop Foundation. Asareng komunitas seni kasebbhut, Soikah ajhâlânè tour dhunynya kaangghuy lu-ghâlluna, è tangghâl 14 Mèi 2011. Ḍâri ka'rowa salèrana amolaè karèrna è dunia hiburan Inḍonèsia. Karèr lu-ghâlluna è TV èngghi panèka è ANTV. Bâkto ka'rowa salèrana dhâddhi penyanyè latar è acara Seggheerr.... Sabelluna ka'rowa salèrana aktif èbidang seni sajjhek SMK sareng Kuliah.

Soimah ta' coma èkennal sowarana. Kalabân pangèbâna sè loco, aghâbây salèrana segghut èonjhâng dhâddhi komèḍian. Salaèn ka'rowa, kamampowanna e ḍâlem alawak jhughân aghâbây salèrana ngaghungè program talk show dhibi', @Show_imah. Salèrana jhughân segghut tampil è tv è pan-saponapan acara kadhi Inḍonèsia Nyarè Bakat, Comedy sareng YKS TRANS TV. Salaèn ka'rowa, salèrana jhughân segghut èonjhâng dhâddhi juri è program nyarè bakat.

 Kaoḍi'ân Dhibi'èn 

 Latar belakang 
Soimah, sè lahèr è Kabhupatèn Pati panèka tamaso' ana' sè nomer lèma' ḍâri pètto' satarètanan ḍâri pasangan Hadinarko sareng Kasmiyati. Salèrana akabin sareng Herwan Prandoko (koko) tor ampon ngaghunghè ḍuwâ' pottra èngghi panèka, Aksa Uyun Dananja sareng Diksa Naja Naekonang.

 Sombher